ת'אנדרבולטס (סרט)

ת'אנדרבולטס (באנגלית: Thunderbolts) הוא סרט גיבורי-על אמריקאי המבוסס על צוות האנטי-גיבורים ת'נדרבולטס מאת מארוול קומיקס. הסרט מופק על ידי אולפני מארוול ויופץ על ידי סרטי אולפני וולט דיסני, והוא הסרט ה-36 במספר בסרטי היקום הקולנועי של מארוול. את הסרט מביים הבמאי ג'ייק שרייר, עם תסריט מאת אריק פירסון, לי סונג ג'ין וג'ואנה קאלו. בסרט מככב אנסמבל שחקנים שכולל את סבסטיאן סטן, דייוויד הארבור, פלורנס פיו, ואייט ראסל, ג'וליה לואי-דרייפוס, האנה ג'ון-קאמן, אולגה קורילנקו והאריסון פורד. אולפני מארוול החלו לרמוז על הקמתה של קבוצת האנטי-גיבורים ת'נדרבולטס כחלק מהיקום הקולנועי עוד בשנת 2021. ביוני 2022, התגלה שהסרט נמצא בשלבי פיתוח, כאשר שרייר ופירסון הצטרפו כבמאי ותסריטאי. צוות השחקנים הראשי נחשף בספטמבר 2022, כאשר ליהוק נוסף התרחש בתחילת 2023. לי הצטרף לשכתוב התסריט במרץ 2023, וזאת אחרי שעבד במשותף עם שרייר על סדרת נטפליקס "עצבים". הפקת הסרט נקלעה לקשיים עקב סכסוך העבודה בהוליווד, שנמשך ממאי עד לנובמבר 2023 - מה שגרם לכמה מהשחקנים לעזוב את הפרויקט והצורך ללהק מחדש את התפקידים בתחילת 2024, עם הצטרפותה של קאלו למלאכת התסריט. שלב הצילומים החל בפברואר 2024 ונמשך עד ליוני באותה שנה באטלנטה, ג'ורג'יה, עם צילומים נוספים ביוטה ובניו יורק. הסרט עתיד לעלות לאקרנים בארצות הברית ב-2 במאי 2025, והוא יהיה הסרט האחרון בשלב החמישי של היקום הקולנועי של מארוול. קבוצה של אנטי-גיבורים יוצאת למשימות בשליחות ממשלת ארצות הברית. סבסטיאן סטן – ג'יימס "באקי" בארנס חייל-על משודרג כוחות עם זרוע קיברנטית, שמשמש בתור המנהיג דה פקטו של צוות הת'נדרבולטס. נחשב שנהרג בתקופת שירותו הצבאי בזמן מלחמת העולם השנייה, אך צץ מחדש בזמן ההווה כמתנקש שעבר שטיפת מוח בידי ארגון הידרה. לאחרונה, התיכנות שלו הוסר בזמן שהותו בואקאנדה. דייוויד הארבור – אלכסיי שוסטקוב/השומר האדום חבר בצוות ת'נדרבולטס, חייל-על ומקבילו הרוסי של קפטן אמריקה. משמש כדמות אב לילנה בלובה. הארבור מציין שהסרט חוקר יותר לעומק את מערכת היחסים המורכבת של שוסטקוב עם בלובה, כפי שהוצגה בסרט "האלמנה השחורה". עוד הוא מציין, שבלובה אינה סובלת את שוסטקוב, אך היא זקוקה למישהו שיעזור לה להרגיש שלמה עם עצמה, ושוסטקוב מסוגל למלא את התפקיד. פלורנס פיו – ילנה בלובה/האלמנה השחורה חברה בצוות ת'נדרבולטס, שאומנה בחדר האדום כאלמנה שחורה. אחותה המאומצת של נטשה רומנוף. ואייט ראסל – ג'ון ווקר/סוכן ארצות הברית חייל-על משודרג כוחות וחבר בצוות ת'נדרבולטס. קפטן מעוטר לשעבר ביחידת הריינג'רס של צבא ארצות הברית, שנבחר בידי ממשלת ארצות הברית להחליף את סטיב רוג'רס בתור קפטן אמריקה, אך שוחרר בקלון מתפקידו עקב מעשיו שאינם מכבדים את תפקידו הסמלי. ג'וליה לואי-דרייפוס – ולנטינה אלגרה דה לה פונטיין קונטסה והמנהלת בפועל של סוכנות הביון המרכזית (CIA) שמעסיקה את בלובה ו-ווקר. לואי-דרייפוס מתארת את דמותה של דה פונטיין כדמות שמחפשת אחר כוח ושליטה. אולגה קורילנקו – אנטוניה דרייקוב/טאסקמאסטר חברה בצוות ת'נדרבולטס בעלת רפלקסים צילומיים, מה שמאפשר לה לחקות את סגנונות הלחימה של יריביה. נשלטה בעבר על ידי אביה, גנרל דרייקוב, כדי להשלים משימות התנקשות עבור החדר האדום. שוחררה לחופשי על ידי אחותה של ילנה, נטשה רומנוף. האנה ג'ון-קאמן – אווה סטאר/רוח חברה בצוות ת'נדרבולטס בעלת היכולת לאי-יציבות מולקולרית, מה שמאפשר לה לעבור דרך חפצים מוצקים. היא נאלצת ללבוש חליפה שמסייעת לייצב את חוסר יציבותה המולקולרית. לואיס פולמן – בוב/הסנטרי בנוסף, ג'רלדין ויסוואנתן (אנ') לוהקה לתפקיד כעוזרת של דה לה פונטיין, והשחקנים לורנס פישבורן ורייצ'ל וייס ישובו לגלם את דמויותיהם ביל פוסטר (מ"אנטמן והצרעה") ומלינה ווסטקוף (מ"האלמנה השחורה"). האריסון פורד ישוב לגלם את דמותו של תדאוס "ת'נדרבולט" רוס מהסרט "קפטן אמריקה: עולם חדש מופלא". במהלך שלב הפקת הסרט "שומרי גלקסיה" משנת 2014, הבמאי ג'יימס גאן הביע עניין בפיתוחו של סרט המבוסס על צוות הת'נדרבולטס. נשיא אולפני מארוול, קווין פייגי, ציין כי רעיון זה הוא בגדר אפשרות, שתתאפשר במידה והסרט ינחל הצלחה קופתית. אולם, גאן לא היה מעוניין יותר בשנת 2021, לאחר שביים את הסרט "יחידת המתאבדים", מכיוון שקבוצה זו מחברת DC קומיקס היא בעלת מאפיינים דומים לקבוצת ת'נדרבולטס. ביוני 2018, האנה ג'ון-קאמן הביעה עניין לגלם שוב את דמותה של אווה סטאר/רוח מהסרט "אנטמן והצרעה", בהתחשב בעובדה שגרסת הקומיקס של הדמות מופיעה כחברת הצוות. ספקולציות על הצגתו של צוות הת'נדרבולטס לתוך היקום הקולנועי של מארוול החלו עוד במהלך 2019, לאחר ההכרזה שדניאל בריהל ישוב לגלם את דמותו של הלמוט זמו במיני-סדרה "הפלקון וחייל החורף" של ספק שירותי הזרמת מדיה דיסני+, אחרי הופעתו לראשונה בסרט "קפטן אמריקה: מלחמת האזרחים" (2016). סדרה זו הציגה לראשונה את ג'וליה לואי-דרייפוס בתור ולנטינה אלגרה דה לה פונטיין, שמגייסת את ג'ון ווקר/סוכן ארצות הברית בגילומו של ואייט ראסל. דה פונטיין מוצגת גם כמעסיקה של ילנה בלובה, אותה גילמה פלורנס פיו בסרט "האלמנה השחורה" משנת 2021. מבקרים שיערו שדה פונטיין מגייסת צוות של נבלים או אנטי-גיבורים כמו קבוצת ת'נדרבולטס, וחלקם שיערו שהצוות יופיע במיני-סדרה "הפלקון וחייל החורף". אולם, המפיק בפועל נייט מור ציין שהצוות מעולם לא נשקל להשתתף בפרויקט, מאחר שהוא יעיב על הסיפור הכללי ויסיח את הדעת מאלמנטים שונים של הסדרה. התסריטאי הראשי של הסדרה, מלקולם ספלמן, הרגיש שהיו הרבה שמועות על הצגתה הפוטנציאלית של הקבוצה לתוך היקום הקולנועי וציין ש"אינו יודע אם המעריצים משוגעים או לא". ביוני 2022, ג'ק שרייר נבחר לביים את הסרט, עם תסריט מאת אריק פירסון ובהפקתו של פייגי. שרייר נשכר לבימוי הסרט לאחר שהציג מצגת שהרשימה את מנהלי האולפנים. בזמן זה, אולפני מארוול היו בקשר עם שחקנים ושוחחו איתם על זמינותם לשוב ולגלם את דמויותיהם. שמועות המבקרים הציעו שהקבוצה תכלול את דמויותיהם של זמו, בלובה, סוכן ארצות הברית, רוח, טאסקמאסר, אבומיניישן, באקי בארנס או קלינט ברטון/הוקאיי, כאשר דה פונטיין או זמו ינהיגו אותה. אתר Deadline Hollywood הציע גם שדמותו של תדאוס "תנדרבולט" רוס תלוהק מחדש בעקבות מותו של השחקן ויליאם הרט, מכיוון שלדמות יש קשרים לצוות בקומיקס, ושבמקום ליהוק מחדש, אולפני מארוול יכולים להחליף את רוס בדמותו של רוברט מאווריק, השני להפוך לענק האדום בקומיקס. הסרט הוכרז רשמית ביולי בקומיק-קון, סן דייגו עם תאריך הפצה ב-26 ביולי 2024, בתור הסרט האחרון בשלב החמישי של היקום הקולנועי. סקרלט ג'והנסון, אשר גילמה את דמותה של נטשה רומנוף ביקום הקולנועי בין השנים 2010 ל-2021 משמשת כמפיקה בפועל של הסרט. בספטמבר 2022, ג'סטין קרול מ-"Deadline Hollywood" תיאר את הסרט בתור ספין-אוף לדמותה של בלובה, מכיוון שהיא נועדה להוביל את צוות האנטי-גיבורים, ונאמר שפיו, ראסל ובריהל ישובו לגלם את דמויותיהם. בתערוכת D23 שנערכה באותו חודש, הוכרז רשמית שפיו, ראסל, ג'ון-קאמן, ולואי-דרייפוס יככבו בסרט לצד סבסטיאן סטן בתפקיד באקי בארנס, דייוויד הארבור בתפקיד אלכסיי שוסטקוב/השומר האדום ואולגה קורילנקו בתפקיד אנטוניה דרייקוב/טאסקמאסטר, ששבים לגלם את דמויותיהם מפרויקטים קודמים של היקום הקולנועי. הארבור ציין שהסרט יהיה ייחודי ליקום הקולנועי, ותיאר את צוות הדמויות הראשי כחבורת מנודים ומפסידנים שלא עומדים בקריטריונים של גיבור-על. פיו ציינה שהאושר שבאיחוד הדמויות הוא שהן "אינן משחקות היטב ביחד". בסוף החודש, ג'ף סניידר מ-Above the Line ציין שהאריסון פורד היה הבחירה המובילה של אולפני מארוול להחליף את הארט כדמותו של רוס, ומארוול תכננה להכריז על הליהוק בתערוכת D23, אך לא עשתה זאת לבקשתה של נשיאת החברה "לוקאס פילם" קתלין קנדי, מהסיבה שלדעתה הדבר יפגע בקידום הסרט "אינדיאנה ג'ונס וחוגת הגורל". סניידר הוסיף וציין שאינו יודע אם פורד ויתר על התפקיד מאז. במהלך אוקטובר, סניידר דיווח שפורד לוהק לתפקיד, ויופיע לראשונה בסרט "קפטן אמריקה: עולם חדש מופלא" (2025). מגזין הוליווד ריפורטר אישר שפורד ישתתף בסרט "עולם חדש מופלא" וב"ת'נדרבולטס" מיד לאחר מכן, אולם מגזין וראייטי דיווח שמעורבותו של פורד תוגבל רק לסרט "עולם חדש מופלא". דיווחים סותרים נוספים עלו ביולי 2024 כשסידני בקסבאום וכריסטיאן הולוב ממגזין אנטרטיינמנט ויקלי, כמו גם ג'וש רוזנברג ממגזין אסקווייר ציינו שייתכן שהערתו של פייגי בתערוכת D23 רמזה לכך שפורד לא יופיע ב"ת'נדרבולטס". לואי-דרייפוס אישרה בינואר 2023 שצילומי הסרט יחלו ביוני, ואיו אדבירי הצטרפה לצוות השחקנים לתפקיד לא ידוע. כחודש לאחר מכן, סטיבן יאון לוהק לתפקיד משמעותי שעשוי להמשיך לסרטים עתידיים ביקום הקולנועי. יאון עבד בעבר יחד עם שרייר בסדרה "עצבים" של ספק שירות המדיה "נטפליקס", ושרייר חשב עליו כשהוסיף את הדמות לסרט. כחודש לאחר מכן, התסריטאי לי סונג ג'ין הודיע שהצטרף לצוות הכותבים כדי לשכתב את תסריט הסרט לבקשתו של שרייר, וגם הוא שיתף גם פעולה בעבר עם שרייר בסדרה "עצבים", סדרה שאותה לי יצר. לי הוסיף וציין שהיו הרבה נושאים ודברים מרגשים בסרט שמשכו אותו לפרויקט. הוא עבד בשיתוף פעולה הדוק עם שרייר על התסריט, אך ציין שבניגוד לסדרה "עצבים", הסרט "ת'נדרבולטס" היה פרויקט של שרייר והיו לו צורכי כתיבה שונים בהתחשב בהיקפו ובקנה המידה הגדולים של הסרט. סניידר דיווח שהתסריט של פירסון התמקד יותר מדי בדמויות מהסרט "האלמנה השחורה", אותם הקהל כבר מכיר, ואולפני מארוול חיפשו לתת לדמויות האחרות תפקיד שוויוני יותר, כך שהסרט ירגיש כמו סרט שמתאים לאנסמבל שחקנים. בחודש אפריל, גרייס יון החלה לשמש כמעצבת הפקה, לאחר תפקיד דומה גם בסדרה "עצבים". במאי של אותה שנה, הצלם סטיב ידלין החל לעבוד על מלאכת הצילום באטלנטה, ג'ורג'יה. סניה מילקוביק הייז שימשה כמעצבת התלבושות, וזאת לאחר שעבדה בעבר על הסרט "קפטן מארוול" (2019) ו"ספיידרמן: אין דרך הביתה" (2021). בתחילת מאי, צילומי הסרט עוכבו עקב שביתת התסריטאים של אמריקה משנת 2023, והצילומים תוכננו להמשיך אחרי שהשביתה מסתיימת. בחודש לאחר מכן, ועדת הסרטים של יוטה הכריזה שצילומי הסרט יתרחשו במחוז אמרי וגם במחוז גרנד קאונטי שביוטה באמצע שנת 2023, ויוציאו יותר מ-4.5 מיליון דולרים במדינה. המפיק בפועל בריאן צ'אפק ציין שמדובר בסרט מציאותי יותר, שיתרחש ברחבי העולם במספר מקומות. באמצע יוני, תאריך יציאת הסרט נדחה ל-20 בדצמבר 2024. בהמשך, כאשר שביתת אמני הטלוויזיה והרדיו (2023) הסתיימה בנובמבר 2023, תאריך יציאתו נדחה שוב ל-25 ביולי 2025. באותה תקופה, כותב הקומיקס רוברט קירקמן וחבר קרוב של יאון, חשף כי יאון יגלם את דמותו של הסנטרי. ראסל היה בטוח שהסרט יהיה מעניין, ולא כמו סרט טיפוסי של מארוול. ושהסרט יתחיל בצילומים במרץ או באפריל 2024. בינואר 2024, נמסר כי יאון פרש מתפקידו בשל בעיות בלוח הזמנים שנגרמו בגלל עיכוב תהליך ההפקה, אך הביע התעניינות לחזור לסרטים עתידיים של מארוול. בתחילה לא היה ברור אם מארוול תלהק מחדש את תפקידו של יאון או תחשוב שוב אם להכליל את דמותו, אך לואיס פולמן היה בחירתם הראשונה של האולפנים להחליף את יאון בדמותו של הסנטרי בסוף ינואר. בנוסף, נודע שלורנס פישבורן ורייצ'ל וייס ישובו לגלם את דמויותיהם ביל פוסטר (מ"אנטמן והצרעה") ומלינה ווסטקוף (מ"האלמנה השחורה"), וג'רלדין וויסונאתן לוהקה לתפקיד קומי כעוזרתה של דה פונטיין, בכך החליפה את אדבירי, שעזבה את הפרויקט עקב דחייה בלוח הזמנים, כמו יאון. בפברואר 2024, תאריך יציאת הסרט נקבע סופית ל-2 במאי 2025, והחליף מקום עם הסרט "ארבעת המופלאים: צעדים ראשונים". ג'ואנה קאלו שיכתבה את התסריט מאוחר באותו חודש, וזאת מאחר ששכתובים מוקדמים של התסריט התמקדו במותם של חברי הצוות אחרי מילוי משימה. הצילומים היו אמורים להתחיל באמצע שנת 2023 ולהימשך כשישה חודשים. במקור, הצילומים לא היו אמורים להיות מושפעים משביתת התסריטאים, ואולפני מארוול תכננו לצלם את מה שיכלו, ולבצע שינויי תסריט במהלך שלב הצילומים מחדש. אולם, הצילומים נדחו עקב שביתת התסריטאים וגם שביתת גילדת שחקני המסך. בנוסף, הארבור תכנן לצלם את הסצנות שבהשתתפותו במקביל לצילומי העונה החמישית של "דברים מוזרים", שהתקיימו גם באטלנטה, אך גם צילומים אלו נדחו עקב השביתה. שלב הצילומים החל ב-26 בפברואר 2024 באולפני טרילית' ובאולפני אטלנטה מטרו שבאטלנטה, ג'ורג'יה תחת שם העבודה "Oops All Berries", המהווה התייחסות לווריאציה של דגני הבוקר "קפטן קראנץ'". אנדרו דרוז פלרמו משמש כצלם אמנותי של הסרט, לאחר שעבד על פרויקט נוסף של מארוול, "מון-נייט", והסרט צולם לפורמט IMAX. במרץ, פיו חשפה את הלוגו החדש של הסרט, שמסוגנן עם סיומת של כוכבית (*Thunderbolts). מספר מבקרים שיערו מה משמעותה של הכוכבית. אתרי צילום נוספים כללו את מחוז אמרי וגראנד קאונטי שביוטה, ונמשכו מ-29 במאי ועד 12 ביוני 2024, והיו צפויים להתרחש גם בניו יורק. לואי-דרייפוס, שכבר סיימה לצלם את הסצנות בכיכובה בתחילת יוני, ציינה שמארוול מנסים "לחזור למקורות" עם הסרט הזה, ולהתמקד בצד האנושי, עם צילומי פעלולים פרקטיים ללא כל התערבות גרפיקה תלת-ממדית. צילומי הסרט הסתיימו באמצע חודש יוני, בעוד הארבור סיים לצלם את הסצנות שבהשתתפותו בסוף החודש. הארי יון ואנג'לה מ. קטנזארו משמשים כעורכי בסרט. יון עבד בעבר כעורך על הסרט "שאנג-צ'י ואגדת עשר הטבעות" (2021) וסדרת הטלוויזיה "עצבים". אחרי שהצילומים החלו במרץ 2024, פיו ואולפני מארוול שחררו סרטון מתוך סט הצילומים שמציג את תלבושתה החדשה של האלמנה השחורה, וכן לוגו חדש לסרט. זאת ועוד, סרטון מאחורי הקלעים הוצג ביוני בתערוכת CineEurope, ותמונות רשמיות מתוך הסרט הוצגו בכנס קומיק-קון, סן דייגו כחודש לאחר מכן, בפאנל שבו הארבור התלבש בדמותו של השומר האדום. בעקבות ההדלפות של התמונות מכנס קומיק-קון, מארוול שחררה סרטון רשמי שמראה את קבוצת ת'נדרבולטס כחלק מחגיגות 85 שנים לקיומה של חברת מארוול קומיקס. ב-23 בספטמבר 2024 שוחרר הקדימון הראשון לסרט, שכלל את השיר "Where Is My Mind?" של להקת פיקסיז. אתר האינטרנט הרשמי של ת'אנדרבולטס (באנגלית) "ת'אנדרבולטס", במסד הנתונים הקולנועיים IMDb (באנגלית) "ת'אנדרבולטס", באתר Metacritic (באנגלית) Marvel's 'Thunderbolts' Movie Taps Jake Schreier As Director, Justin Kroll, Deadline Hollywood, June 9th 2022 Marvel's 'Thunderbolts' Recruits Florence Pugh, Sebastian Stan, David Harbour, Julia Louis-Dreyfus and More, EJ Panaligan, September 10, 2022 Kevin Feige opens up about Phase 5, Kang, and the future of the MCU, Devan Coggan, Entertainment Weekly, February 14, 2023 Tyrrell, Caitlin (November 27, 2023). "David Harbour Teases The Complexities Of Yelena Belova & Red Guardian In Marvel's Thunderbolts". Screen Rant. Retrieved December 7, 2023. Valentina Allegra de Fontaine is now one of Marvel's most important characters, Susana Polo, Matt Patches and Austen Goslin, Polygon, November 10th 2022 'Thunderbolts': Geraldine Viswanathan Joins Marvel Studios Pic Stepping In For Ayo Edebiri Who Departs Project Due To Scheduling, Deadline Hollywood Marvel Studios' "Thunderbolts" Eyeing "Top Gun: Maverick" Star Lewis Pullman for Big Role, The Credits Exclusive: Derek Cianfrance to Direct 'Roofman' Movie About Prolific McDonald's Robber Who Lived in a Toys 'R Us, Jeff Sneider, TheInSneider, January 29th 2024 Marvel's Thunderbolts Reportedly Has Surprise MCU Returns, Aaron Perine, ComicBook.com, January 27th 2024 Harrison Ford Joining 'Captain America 4', Mia Galuppo, The Hollywood Reporter, October 17th 2022, Guardians of the Galaxy Interview: James Gunn Talks Sequel & Secret End Credits Scenes, Kara Warner, Screen Rant, July 22nd 2014 James Gunn Reveals Why He Has No Interest in Directing A Thunderbolts Movie For Marvel, Brandon Davis, ComicBook.com, May 13th 2021 "Ant-Man & The Wasp Star Would Love To Do A Thunderbolts Movie", Matt Dolloff, Screen Rant, June 24th 2018 Will 'Falcon and the Winter Soldier' Unveil Marvel's Next Team?, Rosie Knight, The Hollywood Reporter, July 26th 2019 Marvel's 'Thunderbolts' Movie Enlists Director Jake Schreier", Aaron Couch, The Hollywood Reporter, June 9th 2022 Marvel Studios' 'Thunderbolts' Movie in Early Development, Jake Schreier to Direct, Jordan Moreau and Adam B. Vary, Variety, June 9th 2022 The making of a hero: The Falcon and the Winter Soldier team deconstruct Marvel's new Captain America, Nick Romano, Entertainment Weekly, April 29th 2021 'Avengers: The Kang Dynasty' to Be Directed by 'Shang-Chi' Filmmaker' Destin Daniel Cretton (Exclusive), Borys Kit, The Hollywood Reporter, July 26th 2022 Marvel is reportedly developing a Thunderbolts movie, Devan Coggan, Entertainment Weekly, June 9th 2022 Marvel's Thunderbolts Movie: What MCU Characters Will Be on the Team?, Spencer Perry, ComicBook.com, June 9th 2022 Marvel Studios' Phases 5 and 6: Everything We Learned at Comic-Con About the Multiverse Saga, Adam B. Vary, Variety, July 23rd 2022 Florence Pugh's Yelena Reportedly Set To Lead MCU's Thunderbolts Movie, Richard Fink, Screen Rant, September 2nd 2022 David Harbour Gives 'Stranger Things' Season 5 Update, Jokes 'You'll See It in Another 15 Years' (Exclusive), Sophie Schillaci, Entertainment Tonight, September 12th 2022 Marvel, DC Among Last Bastion for Supersized Paydays, Aaron Couch, Mia Galuppo, and Borys Kit, The Hollywood Reporter, October 21st 2022 Thunderbolts Trailer Revealed at Comic Con: “There Are Bad Guys and There Are Worse Guys.”, Dais Johnston, Inverse, July 28th 2024 Harrison Ford Reportedly Considered For Marvel's Thunderbolts Cast, Cooper Hood, Screen Rant, September 29th 2022 Kathleen Kennedy "Put Her Foot Down" Against Marvel Announcing Harrison Ford Casting at D23: Report, Cameron Bonomolo, ComicBook.com, September 29th 2022 Marvel Recruits Harrison Ford To Replace The Late William Hurt In Thunderbolts, Jeremy Mathai, October 13th 2022 Harrison Ford Joins Marvel’s ‘Captain America: New World Order’ as Thaddeus ‘Thunderbolt’ Ross, Replacing William Hurt, Adam B. Vary and Angelique Jackson, Variety, October 17th 2022 Marvel's Thunderbolts cast tease stunts and Lewis Pullman's mystery role at Comic-Con panel, Sydney Bucksbaum and Christian Holub, July 29th 2024 Marvel’s Thunderbolts*: Everything We Know So Far, Josh Rosenberg, September 23rd 2024 'Thunderbolts': Steven Yeun Joins Marvel Studios Pic In Key Role, Justin Kroll, Deadline Hollywood, February 23rd 2023 How to Get to That "F*** You, I'll Do What I Want" Place: Steven Yeun, John Mulaney and the THR Comedy Actor Roundtable, Lacey Rose, The Hollywood Reporter, June 1st 2023 Marvel's 'Thunderbolts' Adds 'Beef' Creator Lee Sung Jin as Writer (Exclusive), Rachel Seo, Variety, March 29th 2023 Thunderbolts Receiving Major Rewrites Because of Black Widow (Report), Adam Barnhardt, ComicBook.com, April 9th 2023 "Beef" creator and "Thunderbolts" writer Lee Sung Jin talks about reuniting with Steven Yeun, director Jake Schreier, production designer Grace Yun and editor Harry Yoon to work on Marvel's upcoming film, Variety via Twitter, April 8th 2023 Poker Face DP Steve Yedlin on Creating His Own Imaging Algorithm, Drawing From '70s Influences, and Carving Out a Visual Niche for Himself, Miles Stephenson, Below the Line, May 24th 2023 "Steve Yedlin, ASC", Innovative Artists Jitterbug Boy – The Shows, Jitterbug Boy Marvel Pushes Pause On 'Thunderbolts' Production Due To Writers Strike, Justin Kroll, Deadline Hollywood, May 25th 2023 A Marvel movie appears set to shoot in Utah, under a secret name, Sean P. Means, The Salt Lake Tribune, June 8th 2023 'Avatar 3' Pushed a Year to 2025, Two 'Star Wars' Movies Head for 2026 and 'Avengers' Films Delayed, Pamela McClintock and Aaron Couch, The Hollywood Reporter, June 13th 2023 Marvel's 'Deadpool 3' Moves To July 2024 & 'Captain America: Brave New World' To 2025 As Disney Shakes Up Schedule Due To Actors Strike, Anthony D'Alessandro, Deadline Hollywood, November 9th 2023 Steven Yeun's MCU Role Reportedly Confirmed By Invincible Comic Creator, Andy Behbakht, Screen Rant, November 17th 2023 Wyatt Russell Teases 'Thunderbolts': "It's Not a Straightforward Marvel Movie as You've Seen in the Past", Kirsten Chuba, The Hollywood Reporter, November 29th 2023 'Monarch: Legacy of Monsters' Star Wyatt Russell on Why He Waited to Work With Kurt Russell and 'Thunderbolts' Anticipation, Brian Davids, The Hollywood Reporter, December 19th 2023 Steven Yeun Will Not Star in Marvel's 'Thunderbolts', Aaron Couch, The Hollywood Reporter, January 2nd 2024 Steven Yeun Is 'Sorry' He Dropped Out of Marvel's 'Thunderbolts,' Cites Strike and Scheduling Issues: 'I Wanna Do a Marvel Movie', Michaela Zee and Marc Malkin, Variety, January 3rd 2024 Steven Yeun Out as Sentry, Obaid-Chinoy's Star Wars Comments Spark Controversy – The Hot Mic, John Rocha and Jeff Sneider, January 4th 2024 Steven Yeun No Longer Involved in Marvel's 'Thunderbolts', Michaela Zee, Variety, January 2nd 2024 How Marvel Is Quietly Retooling Amid Superhero Fatigue, Borys Kit and Aaron Couch, The Hollywood Reporter, February 21st 2024 Marvel Pushes Pause On ‘Thunderbolts’ Production Due To Writers Strike, Justin Kroll, Deadline, May 25th 2023 Julia Louis-Dreyfus Will Shoot Marvel’s ‘Thunderbolts’ in June and Demands to Kick Ass: ‘I Really Want to Fight’, Matt Donnelly, January 17th 2023 Florence Pugh Sounds As Bummed As I Am That Marvel’s Upcoming Thunderbolts Movie Couldn’t Film In Atlanta This Summer, Adreon Patterson, September 11th 2023 David Harbour Says He'll Be Filming 'Stranger Things' 5 and 'Thunderbolts' at the Same Time (Exclusive), Samantha Coley, Collider, November 15th 2022 Thunderbolts Star Florence Pugh Confirms Marvel Movie Is Now Filming, Charlie Ridgley, ComicBook.com, February 26th 2024 Florence Pugh Shares Tour of ‘Thunderbolts’ Set and Previews Yelena’s Combat Suit, Zoe G. Phillips, The Holywood Reporter, March 27th 2024 The Interview: The Darker Side of Julia Louis-Dreyfus, Garcia Navarro, The New York Times, June 8th 2024 "Angela M. Catanzaro Resume", Worldwide Production Agency Florence Pugh Shares First Look at Marvel’s ‘Thunderbolts’ With On-Set Video, Kristen Lopez, The Wrap, March 27th 2024 Florence Pugh Takes Us on a Tour of the Thunderbolts Set, Sabina Graves, Gizmodo, March 27th 2024 Disney Fêtes ‘Inside Out 2’, Slays With ‘Deadpool’ and ‘Alien: Romulus’ Footage, Shows Off New Look At ‘Moana 2’ – CineEurope, Nancy Tartaglione, Deadline, June 19th 2024 David Harbour Is The Only One Who Dressed Up At ‘Thunderbolts’ Comic-Con Session As Marvel Unveils First Trailer, Anthony D'Alessandro and Matt Grobar, Deadline, July 27th 2024 SDCC 2024: Marvel Studios’ ‘Thunderbolts*’ Cast Teases the Film in Hall H, Devan Coggan, Marvel, July 27th 2024 Marvel marks 85 years with Thunderbolts, Daredevil, Red Hulk first looks (exclusive), Nick Romano, Entertainment Weekly, August 29th 2024 Marvel Studios Releases ‘Thunderbolts*’ Teaser Trailer and Poster, Marvel, September 23rd 2024